b'\n_START_ARTICLE_\nJonas W. Karlsson\n_START_PARAGRAPH_\nJonas W. Karlsson (s. 10. toukokuuta 1987) on suomenruotsalainen tuottaja, s\xc3\xa4velt\xc3\xa4j\xc3\xa4 ja sanoittaja. H\xc3\xa4net tunnetaan Elokuu-yhtyeen j\xc3\xa4senen\xc3\xa4, jonka h\xc3\xa4n perusti yhdess\xc3\xa4 reggaeartisti Nopsajalan sek\xc3\xa4 rap-artisti Junon kanssa._NEWLINE_Karlssonin sisko Pernilla Karlsson voitti ensimm\xc3\xa4isen Uuden Musiikin Kilpailun ja edusti Suomea Euroviisuissa vuonna 2012. Kilpailukappale N\xc3\xa4r jag blundar on Jonas Karlssonin s\xc3\xa4velt\xc3\xa4m\xc3\xa4 ja sanoittama._NEWLINE_Karlsson on tuottanut ja tehnyt kappaleita my\xc3\xb6s muun muassa Kasmirille, Anna Abreulle, Redramalle, Pernilla Karlssonille sek\xc3\xa4 Tuulille. H\xc3\xa4n on tuottanut Anna Abreun viimeisimm\xc3\xa4n levyn V ja ollut mukana tuottamassa Kasmirin esikoisalbumia AMK Dropout._NEWLINE_Karlsson on kirjoittajana Elements Musicin listoilla.'